Cueva de los Verdes

Cueva de los Verdes er underjordiske lavagrotter på den spanske øya Lanzarote, en av Kanariøyene. Disse underjordiske grottene eller tunnelene var i tidligere tider urbefolkningens gjemmesteder fra pirater.

Det spanske ordet verde betyr «grønn», men grottenes navn er tatt fra oppdagerens navn, eller familien som bodde nær tunnelen. 
 
I 1964 ble de modernisert og det er nå guidede turer for turister.  De er blitt utstyrt med elektrisk belysning. Den raffinerte indirekte belysningen ble installert av Jesús Soto, en venn av kunstneren og arkitekten César Manrique. Turen er ca. to kilometer lang og tar mellom 40 og 50 minutter. Under besøkene spilles gjerne gregoriansk sang fra høyttalere.

Cueva de los Verdes er en av de lengste vulkanske tunnelene i hele verden, og er som Jameos del Agua del av et seks kilometer langt lavarør som ble dannet om lag 1000 år f.Kr., da vulkanen Montaña La Corona hadde utbrudd.

Eksterne lenker 
 
 http://i.wp.pl/a/f/jpeg/31461/lanzarote_lviatour_wiki_ed.jpeg
 http://lanzaroteferie.blogspot.no/2011/01/cueva-de-los-verdes.html

Lanzarote
Grotter i Europa